
ΑΘΗΝΑ 

21 ΑΥΓΟΥΣΤΟΥ 1986 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης που βρίσκεται ανατολικά του 
Αεροδρομίου Μυκόνου για κάλυψη στρατιωτικών αναγκών. . 1 
Μερική ανάκληση της απαλλοτρίωσης που κηρύχθηκε με την Α. 
9275/3042/8.4.1968 κοινή Υπουργική απόφαση (ΦΕΚ 


72/1968 τ.Δ') στην περιοχή Επανομής Θεσσαλονίκης. 2 

Αναγκαστική απαλλοτρίωση δασών, για την εξασφάλιση των υπο¬ 
λοίπων αναγκαίων εκτάσεων που θα καλυφθούν από την τεχνητή 

λίμνη του Υ.Η.Ε. Πηγών Αώου. 3 

Αναγκαστική απαλλοτρίωση ακινήτων για την κατασκευή του έρ¬ 
γου παράκαμψης Σαππών προς βελτίωση της Εθνικής οδού Νο 
2 Θεσσαλονίκης — Τουρκικών συνόρων στο τμήμα Κομοτηνή 

— Αλεξανδρούπολη. 4 

Αναγκαστική απαλλοτρίωση, υπόγειου χώρου για εγκατάσταση 
Υ/Σ Διανομής που βρίσκεται στην οδό Βουρλιδάκη 4 του Δήμου 

Σητείας Νομού Λασιθίου. 5 

Αναγκαστική απαλλοτρίωση έκτασης, για την επέκταση του διαδρό¬ 
μου προσγείωσης κ.λ.π. του αερολιμένα Μυκόνου. 6 

Εφαρμογή άρθρου 1 του Ν. 653/77 για τη διάνοιξη νέας οδού 

Αλοπρόνοιας Χώρας Νήσου Σίκινου. 7 

Άρση (αναδάσωσης σε έκταση εμβαδού 0,300 στρεμμ., στη θέση 

«Ταγκάν» περιοχής Κοινότητας Γλώσσας — Σκοπέλου. 8 

Ανάκληση της ΤΥ 1852/20.3.79 όπως συμπληρώθηκε με την 
ΤΥ 2900/28.4.79 και την ΤΥ 3899/12.6.79 απόφαση απαλ¬ 
λοτρίωσης για την αποκατάσταση της ύδρευσης των Κοινοτήτων 

Λιδορικίου και Πενταπόλεως Νομού Φωκίδος. 9 

Αναγκαστική απαλλοτρίωση έκτασης 40.000 τ.μ. υπέρ του Δήμου 
Κω — Δωδεκανήσου για τη δημιουργία νέου νεκροταφείου. . 10 


Αναγκαστική απαλλοτρίωση στην περιοχή Λεβιδίου Αρκαδίας. . 11 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως για απαλλοτρίωση 
ακινήτων για τη μετάθεση της υφιστάμενης Ε.Ο. Μεγαλοπό- 
λεως — Καλαμάτας και την αποκατάσταση του τοπικού δικτύου 
από τη μετάθεση της Ε.Ο. Μεγαλοπόλεως - Καλαμάτας. .. 12 
Ανακοίνωση παρακαταθέσεως αποζημιώσεως για απαλλοτρίωση 


ακινήτων για την κατασκευή Δυτικού Μετώπου και οδών προ- 

σπελάσεως γεωτρήσεων κυρίας Σήραγγας Μετσόβου.13 

Ειδοποίηση της γενομένης παρακατάθεσης αποζημίωσης, για 
απαλλοτρίωση ακινήτων, προς επέκταση του αεροδρομίου Σκιά¬ 
θου.14 

Ειδοποίηση της γενομένης παρακατάθεσης αποζημιώσεως, για 
απαλλοτρίωση ακινήτων προς επέκταση του αεροδρομίου Σκιά¬ 
θου.15 


Ανακοίνωση για παρακατάθεση αποζημίωσης, από αναγκαστική 
απαλλοτρίωση ακινήτων της επαρχιακής οδού Ασωπού - Πα- 
παδιανίκων.16 

Ειδοποίηση για παρακατάθεση της προσωρινής αποζημίωσης ιδιο¬ 
κτητών έκτασης που βρίσκεται στο Δήμο Αλίμου και απαλλοτρι¬ 
ώθηκε για το 8ο Δημοτικό Σχολείο Αλίμου υπέρ και με δαπάνη 
του Οργανισμού Σχολικών Κτιρίων.17 

Ειδοποίηση για παρακατάθεση αποζημίωσης ιδιοκτητών έκτασης 
που βρίσκεται στην «Παλαιά Κοκκινιά» του Δήμου Πειραιά και 
που απαλλοτριώθηκε για ανέγερση του 44ου Δημοτικού Σχο¬ 
λείου Πειραιά υπέρ και με δαπάνη του Οργανισμού Σχολικών 
Κτιρίων.18 

Ειδοποίηση για παρακατάθεση αποζημίωσης ιδιοκτητών έκτασης 
που βρίσκεται στο Δήμο Πειραιά και που απαλλοτριώθηκε για 
ανέγερση του 5ου Δημοτικού Σχολείου Πειραιά υπέρ και με 
δαπάνη του Οργανισμού Σχολικών Κτιρίων.19 

Ειδοποίηση για παρακατάθεση αποζημίωσης ιδιοκτητών έκτασης 
που βρίσκεται στην περιοχή του Δήμου Ν. Λιοσίων (Μακαρίου 
— Ελαιών— Μανωλάδος) Ο.Τ. 1102 και που απαλλοτριώθηκε 
για ανέγερση του 18ου Δημ. Σχολείου Ν. Λιοσίων υπέρ και με 
δαπάνη του Οργανισμού Σχολικών Κτιρίων. .20 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση των όρων και περιορισμών δόμησης της περιοχής 
Καλλιθέας - Αγίας Τριάδας του Δήμου Ιωαννίνων.21 

ΑΝΑΚΟΙΝΩΣΕΙΣ 

Ειδοποίηση της παρακατάθεσης αποζημίωσης ακινήτων που ρυμο- 
τομήθηκαν από την εφαρμογή του εγκεκριμένου σχεδίου Χαλαν¬ 
δρίου - Αττικής.22 

Ειδοποίηση παρακατάθεσης αποζημίωσης ρυμοτομούμενου ακίνη¬ 
του στη Βέροια..23 

Ειδοποίηση για παρακατάθεση αποζημίωσης λόγω ρυμοτομίας, 
έκτασης που βρίσκεται στο Δήμο Μεταμόρφωσης και που απαλ¬ 
λοτριώθηκε υπέρ και με δαπάνη του Ο.Σ.Κ. για ανέγερση Σχο- 


λείου.24 

ιοποίηση για παρακατάθεση αποζημίωσης λόγω ρυμοτομίας, 
έκτασης που βρίσκεται στο Δήμο Νίκαιας και που απαλλοτριώ¬ 
θηκε υπέρ και με δαπάνη του Ο.Σ.Κ. για ανέγερση του 25ου 
Δημ. Σχολείου Νίκαιας.25 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ε. 9595/1476 (1) 

Αναγκαστική απαλλοτρίωση έκτασης που βρίσκεται ανατολικά του 

Αεροδρομίου Μυκόνου για κάλυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΙΜΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β. Δ/τος 139/1971 
«περί της αρμοδιότητας των Νομαρχών προς κήρυξιν αναγκαστικών 
τινων απαλλοτριώσεων». 

2. Τις διατάξεις του Νόμου ΓΣΙΣΤ/1907 και τις διατάξεις του 
Νόμου 4442/1929 «περί κυρώσεως του από 21 Σεπτεμβρίου 1926 
Ν. Δ/τος «περί Στρατιωτικών και Ναυτικών Εισφορών και Ναυλώ- 
σεων» όπως έχουν τροποποιηθεί. 

3. Τη γνωμοδότηση του Γενικού Επιτελείου Στρατού — 4ο Επιτελικό 
Γραφείο/4β Φ.915.3/264/336/410337/Σ.3817/4.5.84, όπως 
τροποποιήθηκε με τη Φ. 915.3/686/409734/Σ.8317/16.12.86 
νεότερη γνωμοδότησή του. 

4. Την 0.72.2/1/Γ/511/8.5.86 (ΦΕΚ 320/13.5.86 τ.Β'), 
κοινή απόφαση του Πρωθυπουργού και Υπουργού Εθνικής Άμυνας, 
σχετικά με ανάθεση αρμοδιοτήτων στον Υφυπουργό Εθνικής Άμυνας 
Βασίλειο Σαραντίτη. 

5. Την απόφαση του Πρωθυπουργού 5443/16.5.86 (ΦΕΚ 
343/19.5.86 τ-Ή), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για κάλυψη στρατιωτικών αναγκών, έκτασης 
συνολικού εμβαδού 20.312 μ 2 , που βρίσκεται στην περιοχή (ανατολικά 
του αεροδρομίου Μυκόνου του Δήμου Μυκονίων Νομού Κυκλάδων και 
απεικονίζεται στο με κλίμακα 1:1000 και Α.Κ. 1387 κτηματολογικό 
διάγραμμα και στον αντίστοιχο κτηματολογικό πίνακα, το οποίο έχει 
συντάξει στις 7.11.85 ο Τ/χης Δημήτριος Παυλής και έχει θεωρήσει 
ο Διοικητής της Γ.Υ.Σ. Ταξ/χος Παναγιώτης Τέγος. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κληρονόμοι Γιαννούλη Δακτυλίδη, 2) Ξυδάκης Γεώργιος 
του Πέτρου κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Εθνικής Άμυνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1986 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΑΝΑΠΛ. ΟΙΚΟΝΟΜΙΚΟΝ 

Β. ΣΑΡΑΝΤΙΤΗΣ Ν. ΑΘΑΝΑΣΟΠΟΥΛΟΣ 

-♦- 

Αριθ. 0.490/668/Ν.9104 (2) 

Μερική ανάκληση της απαλλοτρίωσης που κηρύχθηκε με την Α. 

9275/3042/8.4.1968 κοινή Υπουργική απόφαση (ΦΕΚ 

72/1968 τ.Δ’) στην περιοχή Επανομής Θεσσαλονίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

' Εχοντας υπόψη: 

1. Τις διατάξεις του άρθρου 2α του Κωδικοποιημένου Α.Ν. 

1731/1939 «περί αναγκαστικών απαλλοτριώσεων», όπως τροποποιή¬ 
θηκε μεταγενέστερα. 

2. Τις διατάξεις του άρθρου 12 του Ν.Δ. 797/1971 «περί αναγκα¬ 
στικών απαλλοτριώσεων». 

3. Τις διατάξεις της παρ. 8 του άρθρου 32 του Ν. 1473/1984 
(ΦΕΚ 127/1984 τ.Α') «Μεταρρυθμίσεις στην άμεση και έμμεση φορο¬ 
λογία και άλλες διατάξεις». 

4. Την κοινή Υπουργική απόφαση Α. 9275/3042/8.4.1968 (ΦΕΚ 
72/1968 τ.Δ') «περί αναγκαστικής απαλλοτριώσεως εδαφικής εκτά- 
σεως εις περιοχήν Επανομής Θεσσαλονίκης». 

5. Την απόφαση με ειδικό αριθμό 285/539085/5.11.80 του 
Υπουργού Προεδρίας της Κυβέρνησης, με την οποία εγκρίθηκε η 
1141/35/6.10.1980 απόφαση του Διοικητικού Συμβουλίου του Ε.Ο. 
Τ., σχετικά με τη μερική ανάκληση της απαλλοτρίωσης που κηρύχθηκε 
με την παραπάνω κοινή Υπουργική απόφαση. 

6. Τις διατάξεις του Ν. 1558/85 (ΦΕΚ 137/85 τ.Α') «περί 
Κυβερνήσεως και Κηβερνητικών Οργάνων»: 

7. Την αριθ. Δ.Κ. 20862/2.8.1985 κοινή απόφαση του Πρωθυ-' 


πουργού και του Υπουργού Εθνικής Οικονομίας (ΦΕΚ 481/2.8.1985 
τ.Β’), αναφορικά με την ανάθεση αρμοδιοτήτων στους Υφυπουργούς 
Εθνικής Οικονομίας. 

8. Την αριθ. 5443/16.5.1986 απόφαση το Πρωθυπουργού (ΦΕΚ 
343/19.5.1986 τ.Β’), αναφορικά με την ανάθεση αρμοδιοτήτων στον 
Αναπληρωτή Υπουργό Οικονομικών Νικόλαο Αθανασόπουλο, αποφα¬ 
σίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Α. 9275/3042/8.4.1968 κοινή Υπουργική απόφαση (ΦΕΚ 
72/1968 τ.Δ ) στην περιοχήΈπανομής Θεσσαλονίκης ως προς τμήμα 
εμβαδού 5.000 μ 2 του με αριθ. κτημ. πίνακα 226 ακινήτου, συνολικού 
εμβαδού 8.050 μ 2 , που φαίνεται στο με κλίμακα 1:5000 και αριθμό 
μελέτης 525/87/1.11.1979 κτηματολογικό διάγραμμα και στον 
αντίστοιχο από 14.5.1980 κτηματολογικό πίνακα του Ε.Ο.Τ. που 
θεωρήθηκαν από τον αρμόδιο Διευθυντή αυτού Σ. Ντεγιάννη. 

Η κυριότητα του παραπάνω ακινήτου θα ανακτηθεί από τους καθ’ 
ων η απαλλοτρίωση τέως ιδιοκτήτες με τη μεταγραφή στα οικεία 
βιβλία μεταγραφών της παρούσας απόφασης, μετά τη δημοσίευσή της, 
η οποία θα συνοδεύεται από πράξη του ΕΟΤ, που θα βεβαιώνει την 
ολοσχερή επιστροφή σ’ αυτόν της αποζημίωσης που εισπράχθηκε. 

Η επιστροφή στον ΕΟΤ της αποζημίωσης που εισέπραξαν οι τέως 
ιδιοκτήτες, πρέπει να γίνει μέσα σε έξι μήνες από την επίδοση σ’ αυτούς 
της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1986 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΛ. ΟΙΚΟΝΟΜΙΚΟΝ 

Π. ΡΟΥΜΕΛΙΩΤΗ^ Ν. ΑΘΑΝΑΣΟΠΟΥΛΟΣ 

-- 

Αριθ. Π.4671/1396 (3) 

Αναγκαστική απαλλοτρίωση δασών, για την εξασφάλιση των υπολοί¬ 
πων αναγκαίων εκτάσεων που θα καλυφθούν από την τεχνητή λίμνη 

του Υ.Η.Ε. Πηγών Αώου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

’ Εχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών 
τινών απαλλοτριώσεων». 

2. Τις διατάξεις του Ν. 1488/84 σχετικά με αναγκαστική απαλλο¬ 
τρίωση ιδιωτικών δασών και δασικών εκτάσεων υπέρ του Δημοσίου 
για την κατασκευή έργων της ΔΕΗ (ΦΕΚ 168/1.11.84 τ.Α'). 

3. Την απόφαση του Διοικητικού Συμβουλίου της Δημόσιας Επιχεί¬ 
ρησης Ηλεκτρισμού με αριθ. (151) 143 (Συνεδρίασή του με αριθ 21/4. 
4.85). 

4. Την απόφαση του Πρωθυπουργού 5443/16.5.86 (ΦΕΚ 
343/19.5.86 τ.Β'), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο. 

5. Την 344172/7.5.86 κοινή απόφαση Πρωθυπουργού και Υπουρ¬ 
γού Γεωργίας σχετικά με την ανάθεση αρμοδιοτήτων σΐΌν Υφυπουργό 
Γεωργίας Αχ. Κολιούση, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την εξασφάλιση των υπολοίπων αναγκαίων 
εκτάσεων που θα καλυφθούν από την τεχνητή λίμνη του Υ.Η.Ε. Πηγών 
Αώου, δασικών εκτάσεων συνολικού εμβαδού 934.880 μ 2 , που βρίσκο¬ 
νται στην περιοχή Δήμου Μετσόβου Νομού Ιωαννίνων και απεικονίζο¬ 
νται στο με κλίμακα 1:2000 και αριθμό 72 — 06 — 62 (φύλλα 1, 
2, 4, 5, 6, 7, 8, 9, 10, 12 και 13) κτηματολογικό διάγραμμα και 
στο αντίστοιχο με αριθμό 72 - 06 - 63 κτηματολογικό πίνακα, τα 
οποία έχει συντάξει αρμόδια Υπηρεσία της ΔΕΗ στις 23.11.83 και 
έχει θεωρήσει στις 11.7.85 ο Διευθυντής του Υπουργείου Βιομηχανίας, 
Ενέργειας και Τεχνολογίας Θ. Κρητικός. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Δήμος Μετσόβου. 

Η απαλλοτρίωση κηρύσσεται υπέρ του Δημοσίου και με δαπάνη της 
Δημόσιας Επιχείρησης Ηλεκτρισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1986 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΑΝΑΠΛ. ΟΙΚΟΝΟΜΙΚΟΝ ΓΕΟΡΓΙΑΣ 

Ν. ΑΘΑΝΑΣΟΠΟΥΛΟΣ ΑΧ. ΚΟΛΙΟΥΣΗΣ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΟΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΕΥΑΓΓ. ΚΟΥΛΟΥΜΠΗΣ Μ. ΝΑΤΣΙΝΑΣ 

, - ♦ -- 

| Αριθ. Π. 4670/620 (4) 

Αναγκαστική απαλλοτρίωση ακινήτων για την κατασκευή του έργου 

παράκαμψης Σαππών προς βελτίωση της Εθνικής οδού Νο 2 Θεσ¬ 
σαλονίκης - Τουρκικών συνόρων στο τμήμα Κομοτηνή - Αλεξαν¬ 
δρούπολη. 

ΟΙ ΥΠΟΥΡΓΟΙ 

• ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 

I ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινών απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντηρή- 
σεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν εθνικών οδών κ.λ.π.» όπως 

| συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση 
των οποίων εκδόθηκε το Π.Δ. 929/1979. 

4. Την αριθ. ΒΣ1α/0/2/42—ΚΟΜ/9.6.1986 απόφαση του 
Υπουργού Περιβάλλοντος, Χωροταξίας και Δημοσίων Έργων «περί 
εφαρμογής άρθρου 1 του Ν. 653/1977 περί υποχρεώσεως των παρό¬ 
διων ιδιοκτητών για τη διάνοιξιν Εθνικών οδών». 

5. Την απόφαση του Πρωθυπουργού 5443/16.5.1986 (ΦΕΚ 
343/19.5.1986 τ.Β') σχετικά με ανάθεση αρμοδιοτήτων στον Ανα¬ 
πληρωτή Υπουργό Οικονομικών Νικόλαο Αθανασόπουλο, αποφασίζου¬ 
με: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή του έργου παράκαμψης 
Σαππών προς βελτίωση της Εθνικής Οδού Νο 2 Θεσσαλονίκης — 
Τουρκικών συνόρων στο Τμήμα Κομοτηνή — Αλεξανδρούπολη, έκτα¬ 
σης συνολικού εμβαδού 174.259 μ 2 , που βρίσκεται στο Νομό Ροδόπης 
και εικονίζεται στο από Ιουλίου 1985 κτηματολογικό διάγραμμα και 
στον αντίστοιχο κτηματολογικό πίνακα της Δ/νσης Μελετών Συγκοι¬ 
νωνιακών Έργων (ΒΜ1) του Υπουργείου Περιβάλλοντος, Χωροταξίας 
και Δημοσίων Έργων. Τα κτηματολογικά αυτά στοιχεία συντάχθηκαν 
από την Α. Δ.Κ. ΑΡΩΝΗΣ - ΔΡΕΤΤΑΣ - ΚΑΡΛΑΥΤΗΣ «ΣΥΜ¬ 
ΒΟΥΛΟΙ ΜΗΧΑΝΙΚΟΙ» και θεωρήθηκαν στις 2.4.1986 από το 
Δ/ντή της Δ/νσης ΒΜ1 του Υπουργείου Περιβάλλοντος, Χωροταξίας 
και Δημοσίων Έργων Αντώνη I. Καβαλλιέρο Πολιτικό Μηχανικό. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Σαδίκ Χουσεΐν, 2) Καράγιωργα Αναστασία του Γεωργίου 
κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνη: 

α) του Δημοσίου που θα αντιμετωπιστεί από τις πιστώσεις για έργα 
Δημοσίων Επενδύσεων αρμοδιότητας Υπουργείου Δημοσίων Έργων 
(ΣΑΕ 071/86) αριθ. έργου (8271005) και β) των παρόδιων ιδιοκτη¬ 
τών που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεοις. 

Αθήνα, 28 Ιουλίου 1986 

ΟΙ ΥΠΟΥΡΓΟΙ 

ΑΝΑΠΛ. ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΟΝ 

Ν. ΑΘΑΝΑΣΟΠΟΥΛΟΣ ΕΥΑΓΓΕΛΟΣ ΚΟΥΛΟΥΜΠΗΣ 


Αριθ. Β.956/1475 (5) 

Αναγκαστική απαλλοτρίωση, υπόγειου χώρου για εγκατάσταση Υ/Σ 

Διανομής που βρίσκεται στην οδό Βουρλιδάκη 4 του Δήμου Σητείας 

Νομού Λασιθίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών 
τινών απαλλοτριώσεων». 

2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ80Ο» συναφθείσης την 20ην Ιουλίου 
1950 συμβάσεως κ.λ.π.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημόσιας Επιχεί¬ 
ρησης Ηλεκτρισμού με αριθ. (123) 120 (Συνεδρίασή του με αριθ. 
18/29.4.86). 

5. Την απόφαση του Πρωθπουργού 5443/16.5.86 (ΦΕΚ 343/19. 
5.86 τ.Β') σχετικά με την ανάθεση αρμοδιοτήτων στον Αναπληρωτή 
Υπουργό Οικονομικών Νικόλαο Αθανασόπουλο, αποφασίζουμε: 

Κηρύσσουμε την (αναγκαστική απαλλοτρίωση, για λόγους δημόσιας 
ωφέλειας και ειδικότερα για την εγκατάσταση Υ/Σ Διανομής ηλεκτρι¬ 
κής ενέργειας, υπόγειου χώρου που βρίσκεται στην οδό Βουρλιδάκη 
4 στο Δήμο Σητείας Νομού Λασιθίου της νήσου Κρήτης. 

Ο χώρος αυτός έχει εμβαδό σε μέτρα τετραγωνικά είκοσι εννέα και 
εξήντα τέσσερα εκατοστά (29,64) και όγκο σε μέτρα κυβικά ενενήντα 
τρία και τριάντα έξι εκατοστά (93,36) επί του συνολικού όγκου της 
οικοδομής που ανέρχεται σε μέτρα κυβικά δύο χιλιάδες οκτακόσια 
εβδομήντα επτά και είκοσι οκτώ εκατοστά (2.877,28). Βάσει της 
σχέσεως των όγκων Υ/Σ και οικοδομής προκύπτει για το χώρο του 
Υ/Σ ΔΕΗ ποσοστό συνιδιοκτησίας εξ αδιαιρέτου επί του οικοπέδου 
των κοινοχρήστων και κοινοκτήτων χώρων της οικοδομής τριάντα 
δύο χιλιοστά (32 %ο). 

Σύμφωνα με το πιο πάνω ποσοστό συνιδιοκτησίας αναλογεί στον 
υπόγειο χώρο έκταση μέτρων τετραγωνικών οκτώ και σαράντα έξι 
εκατοστών (8,46) επί του οικοπέδου που έχει έκταση μέτρα τετραγω¬ 
νικά διακόσια εξήντα και ογδόντα επτά εκατοστά (260,87). 

Η ΔΕΗ ως συνιδιοκτήτρια δε θα μετέχει στη διοίκηση της οικοδομής 
αφού στη σύσταση οριζόντιας ιδιοκτησίας δεν προβλέπονται ψήφοι στη 
ΔΕΗ. 

Ο προς απαλλοτρίωση υπόγειος χώρος θα χρησιμοποιείται ελεύθερα 
ως Υποσταθμός μετατροπής και διανομής ηλεκτρικής ενέργειας χωρίς 
να υπόκειται σε κανένα περιορισμό χρήσεως από τυχόν αντίθετες διατά¬ 
ξεις του κανονισμού της οικοδομής και απαλλάσσεται από τη συμμε¬ 
τοχή στις δαπάνες κοινοχρήστων και συντήρησης της οικοδομής, σύνδε¬ 
σης με κεντρικό αγωγό αποχέτευσης, τελών Οργανισμού Αποχέτευσης 
και κάθε άλλης δαπάνης. Η είσοδος του Προσωπικού της ΔΕΗ (σύ¬ 
σταση δουλείας διέλευσης) θα γίνεται ελεύθερα οποιαδήποτε ώρα του 
εικοσιτετραώρου από την οδό Βουρλιδάκη και δια της κυρίας εισόδου 
του κτιρίου στην καταπακτή (καθαρές διαστάσεις 0,8x1,3 μ.) που 
εφάπτεται του ανελκυστήρα και δια της μεταλλικής σκάλας καθόδου 
στον υπόγειο χώρο όπου και ο Υ/Σ ΔΕΗ. 

Η είσοδος των μηχανημάτων της ΔΕΗ στο χώρο του Υ/Σ (σύσταση 
δουλείας διέλευσης) θα γίνεται ελεύθερα οποιαδήποτε ώρα του εικοσιτε¬ 
τραώρου από την οδό Βουρλιδάκη στο ισόγειο κατάστημα όπου και η 
κινητή αφαιρετή καταπακτή (καθαρές διαστάσεις 4.00x2.00 μ.) και 
δι’ αυτής στον υπόγειο χώρο όπου και ο Υ/Σ ΔΕΗ. 

Απαγορεύεται η τοποθέτηση κιγκλιδωμάτων ή οποιουδήποτε άλλου 
αντικειμένου στις καταπακτές του Προσωπικού και των μηχανημάτων 
για τις οποίες συστήνεται δουλεία διέλευσης. 

Απαγορεύεται με οποιοδήποτε τρόπο μόνιμο ή προσωρινό η ολική 
ή μερική κάλυψη των ανοιγμάτων αερισμού, οπουδήποτε και αν ευρί- 
σκονται, με τα οποία εξασφαλίζεται ο αερισμός του χώρου του Υ/Σ 
και γενικώς κάθε επέμβαση πάνω σ’ αυτά. 

Ο Χώρος του Υποσταθμού θα είναι απαλλαγμένος από οποιαδήποτε 
εγκατάσταση ξένη προς τον προορισμό του (σωληνώσεις παροχών ΔΕΗ- 
- ΟΤΕ-ηλεκτρικής και υδραυλικής εγκατάστασης, αποχέτευσης, κεντρι¬ 
κής θέρμανσης κ.λ.π.). Ο απαλλοτριούμενος χώρος του Υπογείου εμ- 
φαίνετάι με τα στοιχεία Α, Β, Γ, Δ, Ε, Ζ, Η, Θ, Α στο με κλίμακα 
1:50 και αριθμό 5-43367/2/2 από 18.3.86 κτηματολογικό διά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


γραμμα - πίνακα, που συνέταξε η αρμόδια Τεχνική Υπηρεσία της 
ΔΕΗ και θεώρησε στις 30.5.86 ο Διευθυντής του Υπουργείου Βιομηχα¬ 
νίας, Ενέργειας και Τεχνολογίας θ. Κρητικός. „ 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Εμμανουήλ Σφυράκης και 2) Ειρήνη συζ. Εμμ. Σφυράκη. 

Η απαλλοτρίωση κηρύσσεται υπέρ της Δημόσιας Επιχείρησης Ηλε¬ 
κτρισμού και με δαπάνη της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1986 

οι ΥΠΟΥΡΓΟΙ 

ΑΝΑΠΛ. ΟΙΚΟΝΟΜΙΚΟΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΠΑΣ 

ΝΙΚ. ΑΘΑΝΑΣΟΠΟΫΛΟΣ ΜΤΝΑΤςΊ'νΑΣ 

--- 

Αριθ. Μ.2263/1425 (6) 

Αναγκαστική απαλλοτρίωση έκτασης, για την επέκταση του διαδρόμου 
προσγείωσης κ.λ.π. του αερολιμένα Μυκόνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος αριθ. 
139/1971 «περί της αρμοδιότητος των Νομαρχών προς κήρυξιν ανα¬ 
γκαστικών τινών απαλλοτριώσεων». 

2. Τις διατάξεις του Νόμου Γ.Σ.Ι.ΣΤ./1907 «περί αναγκαστικής 
απαλλοτριώσεως αγροτικών ή αστικών ακινήτων κ.λ.π.», σε συνδυασμό 
με τις διατάξεις του άρθρου 56 του Ν. 5017/1931 «περί Πολιτικής 

' Αεροπορίας», του από 11.2.1952 Βασ. Διατάγματος και του Ν.Δ. 
714/1970. 

3. Την από 22.1.86 έκθεση της Υπηρεσίας Πολιτικής Αεροπορίας 
του Υπουργείου Μεταφορών και Επικοινωνιών, για την οινάγκη απαλ¬ 
λοτρίωσης της έκτασης αυτής για το σκοπό τον οποίο προορίζεται. 

4. Την απόφαση του Πρωθυπουργού 5443/16.5.86 (ΦΕΚ 
343/19.5.86 τ.Β) σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Νικόλαο Αθανασόπουλο. 

5. Την κοινή απόφαση του Πρωθυπουργού και του Υπουργού Μετα¬ 
φορών και Επικοινωνιών ΔΟΝΣ/15467/16.5.86 (ΦΕΚ 342/16. 

5.86 τ.Β') σχετικά με οινάθεση αρμοδιοτήτων στον Υφυπουργό Μετα¬ 
φορών και Επικοινωνιών Αλεξ. Ρουσόπουλο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση του διαδρόμου προσγείωσης 
και του δαπέδου αεροσκαφών αερολιμένα Μυκόνου, δύο εκτάσεων 
συνολικού εμβαδού 144.122 μ 2 , που βρίσκονται στην περιοχή της 
νήσου Μυκόνου Νομού Κυκλάδων και απεικονίζονται με τα γράμματα 
Α, Β, Γ, Δ, Α και Ε, Ζ, Η, Θ, I, Κ, Λ, Μ, Ε στο με κλίμακα 1:1000 
και αριθμό 455 κτηματολογικό διάγραμμα — πίνακα, που έχει συντάξει 
ο τοπογράφος μηχανικός Ελ. Κυριακίδης και έχει θεωρήσει στις 16. 

1.86 ο Διευθυντής Γ1 της Υπηρεσίας Πολιτικής Υπηρεσίας του Υπουρ¬ 
γείου Μεταφορών και Επικοινωνιών πολιτικός μηχανικός Δ. Δούκας. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Ξυδάκης Άγγελος του Αγγέλη, 2) Κληρον. Δαχτυλϊδη 
Ιωάννη κ.λ.π. 

Η απαλλοτρίωση κηρύσεται υπέρ του Δημοσίου και με δαπάνη του, 
η οποία θα αντιμετωπιστεί από τις πιστώσεις για έργα Δημοσίων 
Επενδύσεων του Υπουργείου Εθνικής Οικονομίας (Φορέας Υπουργείο 
ΠΕΧΩΔΕ, Τομέας Συγκοινωνίας — Υποτομέας Πολιτικής Αεροπο¬ 
ρίας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1986 

ΟΙ ΥΠΟΥΡΓΟΙ 

ΑΝΑΠΛ. ΟΙΚΟΝΟΜΙΚΟΝ ΥΦΥΠ/ΡΓΟΣ ΜΕΤΑΦΟΡΟΝ & ΕΠΙΚ/ΝΙΟΝ 

Ν. ΑΘΑΝΑΣΟΠΟΫΛΟΣ ΑΛΕΞ. ΡΟΥΣΟΠΟΥΛΟΣ 

-ψ- 

Αριθ. ΤΥ 2336 (7) 

Εφαρμογή άρθρου 1 του Ν. 653/77 για τη διάνοιξη νέας οδού Αλοπρό- 
νοιας Χώρας Νήσου Σίκινου. 

Η ΝΟΜΑΡΧΗΣ ΚΥΚΛΑΔΩΝ 

' Εχοντας υπόψη: 

1) Το Ν.653/77 περί υποχρεώσεως των παρόδιων ιδιοκτητών για 
τη διάνοιξη εθνικών οδών κ.λ.π. 

2) Τις παρ. 9 και 10 του άρθρου 62 του Ν. 947/79 περί οικιστικών 
περιοχών και το Π.Δ. 929/79 ως και το Ν. 960/21.8.79 και ιδιαί¬ 
τερα την παρ. 4 του άρθρου 9 δια των οποίων τέθηκαν σε εφαρμογή 
νέες διατάξεις απαλλοτριώσεων με επιβάρυνση των παροδίών ιδιοκτη¬ 
τών για τις περιπτώσεις επαρχιακών οδών (διανοίξεις). 


3) Το Π.Δ. 39/1983 μεταβίβαση αρμοδιοτήτων του Υπουργού 
Δημ. Έργων στις Περιφ. Υπηρεσίες (ΦΕΚ 23Α/16.2.1983). 

4) Την ανάγκη καθορισμού των περιπτώσεων εφαρμογής του άρθρου 
1 του Ν. 653/77 σε οδούς που προβλέπεται εκτέλεση εργασιών διανοί- 
ξεως, αποφασίζουμε: 

Ορίζουμε όπως έχουν εφαρμογή οι διατάξεις του άρθρου 1 του Ν. 
653/77 στο προς διάνοιξη τμήμα της νέας οδού Αλοπρόνοιας Χώρας 
Νήσου Σίκινου (Τμήμα παράκαμψη του δρόμου στη θέση Γαλανού χθ 
3+430 έως χθ 3+546 συνολικού μήκους 116 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 25 Ιουλίου 1986 
Η Νομάρχης 
ΕΛΙΣΑΒΕΤ ΠΑΠΑΖΩΗ 

- ♦ - 

Αριθ. 1720 (8) 

Άρση αναδάσωσης σε έκταση εμβαδού 0,300 στρεμμ., στη θέση «Τα¬ 
γκόν» περιοχής Κοινότητας Γλώσσας — Σκοπέλου. 

Ο Δ/ΝΤΗΣ ΔΑΣΩΝ Ν. ΜΑΓΝΗΣΙΑΣ 
’ Εχοντας υπόψη: 

1. Τη διάταξη του άρθρου 44 παρ. 1 Ν. 998/79 «περί προστασίας 
δασών». 

2. Την 160417/1180/1980 Ε.Δ. Υπ. Γεωργίας, με την οποία 
παρέχονται οδηγίες για την κήρυξη αναδασωτέων εκτάσεων και την 
άρση αυτών. 

3. Την από 24.6.1986 αίτηση του Γεωργίου Καρδαρά, κατοίκου 
Γλώσσας Σκοπέλου, με την οποία αιτείται την άρση αναδασωτέας 
έκτασης, που αναφέρεται στο θέμα. 

4. Την 959/23.4.1986 απόφασή μας, με την οποία κηρύχθηκε 
αναδασωτέα η ανωτέρω αναφερομένη έκταση 0,300 στρεμμ. 

5. Την αριθ. 1720/21.7.86 πράξη μας, δια της οποίας διαπιστώνε¬ 
ται ο γεωργικός χαρακτήρας της υπόψη έκτασης. 

6. Την 22006/1985 απόφαση Νομάρχη Μαγνησίας, με την οποία 
μας ανέθεσε την εξουσία να υπογράφουμε αντί αυτού διάφορα έγγραφα 
και αποφάσεις, αποφασίζουμε: 

Αίρουμε την 959/23.4.1986 απόφασή μας, με την οποία κηρύ¬ 
χθηκε αναδασωτέα έκταση, εμβαδού 0,300 στρεμμ. στη θέση «Τα- 
γκάν» περιφέρειας Κοινότητας Γλώσσας Σκοπέλλου, όπως αυτή αποτυ- 
πώνεται στο σχετικό τοπογραφικό διάγραμμα του Δασαρχείου Σκοπέ¬ 
λου κλίμακα 1:200, το οποίο συνοδε',ει την 959/1986 απόφασή μας 
και αποτελεί αναπόσπαστο μέρος αυτής. 

Βόλος, 30 Ιουλίου 1986 
Με εντολή Νομάρχη 
Ο Δ/ντής Δασών 
ΜΑΡΚΟΣ ΕΦΕΝΤΑΚΗΣ 

- ♦ - 

Αριθ. ΤΥ 3172 (9) 

Ανάκληση της ΤΥ 1852/20.3.79 όπως συμπληρώθηκε με την ΤΥ 

2900/28.4.79 και την ΤΥ 3899/12,6.79 απόφαση απαλλοτρίω¬ 
σης για την αποκατάσταση της ύδρευσης των Κοινοτήτων Λιδορι- 

κίου και Πενταπόλεως Νομού Φωκίδος. 

Ο ΝΟΜΑΡΧΗΣ ΦΩΚΙΔΑΣ 
’ Εχοντας υπόψη: 

1) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων σε συνδυασμό με τις διατάξεις του άρθρου 1 του Β.Δ. 139/71 
«περί αρμοδιότητας των Νομαρχών προς κήρυξη (αναγκαστικών τινών 
απαλλοτριώσεων.» 

2) Την ΤΥ 1852/20.3.79 όπως συμπληρώθηκε με την ΤΥ 
2900/28.4.79 και την ΤΥ 3899/12.6.79 απόφαση απαλλοτρίωσης 
δια την αποκατάσταση της ύδρευσης των Κοινοτήτων Λιδορικίου και 
Πενταπόλεως. 

3) Τις διατάξεις των παραγράφων 2 και 3 του άρθρου 11 του Ν.Δ. 
797/71 σύμφωνα με τις οποίες λόγω μη εμπροθέσμου καθορισμού 
της αποζημίωσης (πέρασε και η τετραετής προθεσμία που προβλέπεται 
για απαλλοτριώσεις που αποβλέπουν στην εκτέλεση έργων μείζονος 
σημασίας) και μη εμπρόθεσμης υποβολής δηλώσεων των ιδιοκτητών, 
ότι επιθυμούν την περαιτέρω διατήρηση της απαλλοτρίωσης, ανακύπτει 
θέμα αυτοδίκαιης ανάκλησης, αποφασίζουμε: 

Ανακαλούμε την ΤΥ 1852/20.3.79 και την ΤΥ 3899/12.6.79 
απόφαση απαλλοτρίωσης για την αποκατάσταση της ύδρευσης των 
Κοινοτήτων Λιδορικίου και Πενταπόλεως. 

Άμφισσα, 30 Ιουλίου 1986 
Ο Νομάρχης 
ΠΑΝ. ΘΕΡΜΟΣ 

Α Ρ ίθ. 3762 (10) 

Αναγκαστική απαλλοτρίωση έκτασης 40.000 τ.μ. υπέρ του Δήμου 
Κω - Δωδεκανήσου για τη δημιουργία νέου νεκροταφείου. 

Ο ΔΗΜΑΡΧΟΣ ΚΩ 

Με την υπ’ αριθ. 86/1986 απόφαση του Δημοτικού Συμβουλίου 
που νομιμοποιήθηκε με την 2802/1986 απόφαση του Επαρχου Κω, 
αποφααίστηκε η αναγκαστική απαλλοτρίωση αγροτικού ακινήτου 
40.000 τ.μ. ιδιοκτησίας εξ αδιαιρέτου των 1) Παρθενιάδου Σταματίας 
χήρας Κων/νου, μερίδια δύο (2) τ.μ. 10.000. 2) Παρθενιάδου Ιουλίας 
του Κων/νου μερίδια τρία (3) τ.μ. 15.000 και 3) Παρθενιάδη Αλέξιου 
του Κων/νου μερίδια τρία (3) τ.μ. 15.000 για τη δημιουργία Νέου 
Νεκροταφείου. 

Κως, 30 Ιουλίου 1986 
Ο Δήμαρχος 

ΚΩΝ/ΝΟΣ ΚΑΙΣΕΡΛΗΣ 

-♦- 

Αριθ. 262 (11) 

Αναγκαστική απαλλοτρίωση στην περιοχή Λεβιδίου Αρκαδίας. 

ΣΥΝΔΕΣΜΟΣ ΔΗΜΩΝ ΚΑΙ ΚΟΙΝΟΤΗΤΩΝ 
ΥΔΑΤΙΚΩΝ ΕΡΓΩΝ ΜΕΘΥΔΡΙΟΥ 
Με τη 2/1986 απόφαση του Διοικητικού Συμβουλίου του Συνδέσμου 
Δήμων και Κοινοτήτων Υδατικών Έργων Μεθυδρίου, ατίοφασίσθηκε 
η αναγκαστική απαλλοτρίωση αγροτικού ακινήτου στην περιοχή Λεβι¬ 
δίου έκτασης 668,16 τ.μ. ιδιοκτησίας της Δημοτικής Επιτροπής Παι¬ 
δείας Δήμου Λεβιδίου, προκειμένου ο Σύνδεσμος να εγκαταστήσει 
αντλητικά συγκροτήματα για τη σε πόσιμο νερό κάλυψη αναγκών των 
κατοίκων του. 

Τρίπολη, 11 Ιουλίου 1986 
Ο Πρόεδρος 

ΘΕΟΔΩΡΟΣ Β. ΣΕΧΙΩΤΗΣ 

-♦- 

ΑΝΑΚΟΙΝΩΣΕΙΣ 

Αριθ. 1475/φ.126 (12) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων για τη μετάθεση της υφισταμένης Ε.Ο. Μεγαλοπόλεως — 
Καλαμάτας και την αποκατάσταση του τοπικού δικτύου από τη 
μετάθεση της Ε.Ο. Μεγαλοπόλεως — Καλαμάτας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 1) Τα άρθρα 7 και 8 του Ν.Δ. 797/1971 «περί 
αναγκαστικών απαλλοτριώσεων», και 2) Την υπ’ αριθ. ΕΔ2α/ - 
01/78/Φ.2.2.1/14.8.85 απόφαση του Υπουργού Περιβάλλοντος, 
Χωροταξίας και Δημ. Έργων «περί μεταβιβάσεως αρμοδιοτήτων στο 
Γεν. Γραμματέα και Προϊσταμένους Δ/νσεων (Έγκ. 105) ΦΕΚ 
496/Β/85, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ. 4014/2240/21. 
'9.83 κοινή απόφαση των Υπουργών Οικονομικών και Δημοσίων Έρ¬ 
γων (ΦΕΚ 504/83) για τη μετάθεση της υφιστάμενης Ε.Ο. Μεγαλο¬ 
πόλεως — Καλαμάτας και την αποκατάσταση του τοπικού δικτύου 
από τη μετάθεση της Ε.Ο. Μεγαλοπόλεως - Καλαμάτας. 

β) Τους ενυπόθηκους δανειστές και τους τρίτους διεκδικητές των 
ακινήτων αυτών, ότι η αποζημίωση της εδαφικής επιφάνειας και των 
επικειμένων της, όπως περιγράφονται στο σχετικό κτηματολογικό πί¬ 
νακα, η οποία καθορίστηκε με την 234/25.7.84 απόφαση του Μον. 
Πρωτοδικείου Τριπόλεως έχει παρακατατεθεί στο Γραφείο Παρ/κών 
Μεγαλοπόλεως. 

Σχετικά έχει εκδοθεί το αριθ. 5129/23.7.86 γραμμάτιο συστάσεως 
παρακαταθήκης δρχ. πεντακοσίων ενενήντα τεσσάρων χιλιάδων τρια- 
κοσίων τριάντα οκτώ (594.338). 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουλίου 1986 
Με εντολή Υπουργού 
Ο Δ/ντής κ.α.α. 

Π. ΑΘΑΝΑΣΑΚΟΠΟΥΛΟΥ 


Αριθ. 1504 (13) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων για την κατασκευή Δυτικού Μετώπου και οδών προσπελά- 

σεως γεωτρήσεων κυρίας Σήραγγας Μετσόβου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί 
αναγκαστικών απαλλοτριώσεων», και 2) Την υπ’ αριθ. ΕΔ2α/ 
01/78/Φ.2.2.1/14.8.85 απόφαση του Υπουργού Περιβάλλοντος, 
Χωροταξίας και Δημοσίων Έργων «περί μεταβιβάσεως αρμοδιοτήτων 
στο Γενικό Γραμματέα και Προϊσταμένους Δ/νσεων (εγκρ. 105) ΦΕΚ 
496Β/85, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με τη Δ. 2675/1021/15.5.85 
κοινή απόφαση των Υπουργών Οικονομικών και Δημοσίων Έργων 
(ΦΕΚ 281/31.5.85) για την κατασκευή Δυτικού Μετώπου και οδών 
προσπελάσεως γεωτρήσεων κυρίας Σήραγγας Μετσόβου. 

β) Τους ενυπόθηκους δανειστές και τους τρίτους διεκδικητές των 
ακινήτων αυτών, ότι η αποζημίωση της εδαφικής επιφάνειας και των 
επικειμένων της, όπως περιγράφονται στο σχετικό κτηματολογικό πί¬ 
νακα, η οποία καθορίστηκε με την 174/16.4.86 απόφαση του Μον. 
Πρωτοδικείου Ιωαννίνων έχει παρακατατεθεί στο Γραφείο Παρακατα¬ 
θηκών Μετσόβου. 

Σχετικά έχει εκδοθεί το 577/4.8.86 γραμμάτιο συστάσεως παρα¬ 
καταθήκης δρχ. 10.659.330. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Αυγούστου 1986 
Με εντολή Υπουργού 
Ο Δ/ντής κ.α.α. 

Π. ΑΘΑΝΑΣΑΚΟΠΟΥΛΟΥ 


-♦- 

Αριθ. Ν.Π. 226 (14) 

Ειδοποίηση της γενομένης παρακατάθεσης αποζημίωσης, για απαλλο¬ 
τρίωση ακινήτων, προς επέκταση του αεροδρομίου Σκιάθου. 

Ο ΝΟΜΑΡΧΗΣ ΜΑΓΝΗΣΙΑΣ 
’ Εχοντας υπόψη: 

1. Τις διατάξεις του άρθρου 7 του Ν.Δ. 797/1971 «περί αναγκαστι¬ 
κών απαλλοτριώσεων». 

2. Την αρ. Ν.Π. 166/10.10.1984 απόφαση του Νομάρχη Μαγνη¬ 
σίας, με την οποία κηρύχθηκε αναγκαστική απαλλοτρίωση έκτασης 
3.050 τ.μ. στην νήσο Σκιάθο για τις ανάγκες της Πολεμικής Αεροπο¬ 
ρίας. 

3. Την αρ. 24/1986 απόφαση του Εφετείου Λάρισας, με την οποία 
προσδιορίστηκε οριστικά το ύψος της αποζημίωσης, ανακοινώνουμε: 

Φέρομε σε γνώση αυτών που έχουν ή αξιούν δικαιώματα κυριότητος, 
επί της απαλλοτριωθείσης έκτασης για την επέκταση του αεροδρομίου 
Σκιάθου με την παραπάνω απόφαση, καθώς και των τυχόν επί των 
ακινήτων τούτων εγγεγραμμένων ενυποθήκων δανειστών ή τρίτων 
γενικά διεκδικητών, ότι δια την καθορισθείσα οριστική αποζημίωση 
εξεδόθη το με αρ. 105/23.7.1986 χρηματικό ένταλμα πληρωμής, 
εξεδόθη το με αρ. 27432/28.7.86 γραμμάτιο συστάσεως παρακατα¬ 
θήκης για ποσό δέκα εκατομμυρίων οκτακόσιων είκοσι τεσσάρων χιλιά¬ 
δων (10.824.000) δραχμών για τους δικαιούχους που θα αναγνωρι- 
σθούν. 

Η απόφαση αυτή να δημοσιευθεί στην Εφημερίδα της Κυβερνήσεως. 
Βόλος, 29 Ιουλίου 1986 
Ο Νομάρχης κ.α.α. 

Ο Διευθυντής Εσωτερικών 
ΔΗΜ. ΚΑΛΑΦΑΤΑΚΗΣ 


♦ 


Αριθ. Ν.Π. 189 (15) 

Ειδοποίηση της γενομένης παρακατάθεσης αποζημιώσεως, για απαλ¬ 
λοτρίωση ακινήτων προς επέκταση του αεροδρομίου Σκιάθου. 

Ο ΝΟΜΑΡΧΗΣ ΜΑΓΝΗΣΙΑΣ 
’ Εχοντας υπόψη: 

1. Τις διατάξεις του άρθρου 7 του Ν.Δ. 797/1971 «περί αναγκαστι¬ 
κών απαλλοτριώσεων». 

2. Την με αρ. Ν.Π. 166/10.10.1984 απόφαση του Νομάρχη 
Μαγνησίας, περί αναγκαστικής απαλλοτρίωσης έκτασης 3.050 τ.μ. 
στη νήσο Σκιάθο, του Νομού Μαγνησίας, για τις ανάγκες της Πολεμι¬ 
κής Αεροπορίας. 

3. Την αρ. 585/25.6.1985 απόφαση του Μον. Πρωτ. Βόλου, με 
την οποία καθορίστηκε προσωρινά το ύφος της αποζημίωσης, ανακοι¬ 
νώνουμε: 

Φέρομε σε γνώση αυτών που έχουν ή αξιούν δικαιώματα κυριότητας 
επί της απαλλοτριωθείσης έκτασης για την επέκταση του αεροδρομίου 
Σκιάθου με την παραπάνω απόφαση, καθώς και των τυχόν επί των 
ακινήτων τούτων εγγεγραμμένων ενυπόθηκων δανειστών ή τρίτων 
γε.νικά διεκδικητών, ότι δια την καθορισθείσα προσωρινή αποζημίωση 
εξεδόθη το με αρ. 36/30.3.1986 χρηματικό ένταλμα πληρωμής, 
εξεδόθη το με αρ. 27175/7.5.1986 γραμμάτιο σύστασης παρακατα¬ 
θήκης για ποσό δέκα εκατομμύρια εξακόσιες εβδομήντα πέντε χιλιάδες 
δραχμές (10.675.000) δρχ. για τους δικαιούχους που θα αναγνωρι- 
σθούν. 

Η απόφαση αυτή να δημοσιευθεί στην Εφημερίδα της Κυβερνήσεως. 
Βόλος, 29 Ιουλίου 1986 
Ο Νομάρχης κ.α.α. 

Ο Διευθυντής Εσωτερικών 
ΔΗΜ. ΚΑΛΑΦΑΤΑΚΗΣ 

-♦- 

Αριθ. 2977 (16) 

Ανακοίνωση για παρακατάθεση αποζημίωσης, από αναγκαστική απαλ¬ 
λοτρίωση ακινήτων της επαρχιακής οδού Ασωπού — Παπαδιανί- 
κων. 

ΝΟΜΑΡΧΙΑΚΟ ΤΑΜΕΙΟ ΛΑΚΩΝΙΑΣ 

1. Έχοντας υπόψη τα άρθρα 7 και 8 του Ν.Δ. 797/71 «περί 
αναγκαστικών απαλλοτριώσεων», γνωστοποιούμε στους κατωτέρω: 

α) Εκείνους που αξιώνουν δικαιώματα κυριότητας στα δυνάμει της 
554/26.1.1983 (ΦΕΚ 111/21.4.1983 τ.Δ') απόφασης του Νο¬ 
μάρχη Λακωνίας, αναγκαστικά απαλλοτριωθέντα ακίνητα της επαρ¬ 
χιακής οδού Ασωπού - Παπαδιανίκων. 

β) Στους τυχόν εγγεγραμμένους ενυπόθηκους στα ακίνητα αυτά ή 
κατασχόντες δανειστές ή τρίτους διεκδικητές, ότι η δυνάμει της 
282/1985 αποφάσεως του Μονομελούς Πρωτοδικείου Σπάρτης, κα- 
θορισθείσα προσωρινή αποζημίωση, για όλα τα ακίνητα, μαζί με τα 
επικείμενα, καθώς αυτά εικονίζονται στο οικείο κτηματολογικό διά¬ 
γραμμα και το σχετικό κτηματολογικό πίνακα, κατατέθηκε στο Ταμείο 
Παρακαταθηκών και Δανείων και εκδόθηκε γι’ αυτό το Ν° 2406/7.7. 
1986, γραμμάτιο συστάσεως παρακαταθήκης του Γραφείου Παρακα¬ 
ταθηκών Μολάων, για συνολικό ποσό δραχμών (40.000). 

2. Η αποζημίωση αυτή είναι αποδοτέα στους κατά Νόμο δίκαιού- 
χους. 

Η απόφαση αυτή να δημοσιευθεί στην Εφημερίδα της Κυβερνήσεως. 
Σπάρτη, 9 Ιουλίου 1986 
Ο Νομάρχης Λακωνίας 

Ως Πρόεδρος του Νομαρχιακού Ταμείου 
ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. Φ53248/15177 (17) 

Ειδοποίηση για παρακατάθεση της προσωρινής αποζημίωσης ιδιοκτη¬ 
τών έκτασης που βρίσκεται στο Δήμο Αλίμου και απαλλοτριώθηκε 
για το 8ο Δημοτικό Σχολείο Αλίμου υπέρ και με δαπάνη του 
Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την Π 1836/588/20. 
3.85 (ΦΕΚ 190 Δ'/7.5.85) κοινή απόφαση των Υπουργών Οικονομι¬ 
κών και Εθνικής Παιδείας και θρησκευμάτων για αναγκαστική απαλ¬ 
λοτρίωση που κηρύχθηκε υπέρ και με δαπάνη του Ο.Σ.Κ. έκτασης 
εμβαδού 7.000 μ 2 (και σύμφωνα με το οριστικό διάγραμμα του Κτημα- 
τογράφου 7.694,13 μ 2 ) που βρίσκεται στην περιοχή Δήμου Αλίμου, 
και στους δρόμους Νήσου Ρω, 17ης Νοεμβρίου και Λευκωσίας για 
το 8ο Δημ. Σχολείο Αλίμου, κατέθεσε στο Ταμείο Παρακαταθηκών 
και Δανείων υπέρ των δικαιούχων την αποζημίωση που καθορίσθηκε 
σύμφωνα με την 77/86 απόφαση του Μονομελούς Πρωτοδικείου Αθη¬ 
νών και εκδόθηκαν τα 807741/9.6.86 και 812654/11.7.86 γραμ¬ 
μάτια σύστασης παρακαταθήκης για ποσό 106.178.994 δρχ. συνο¬ 
λικά. 

Αθήνα, 23 Ιουλίου 1986 
Ο Διευθυντής - Συντονιστής 
ΓΙΩΡΓΟΣ ΠΑΣΤΙΛΙΝΑΚΟΣ 


Αριθ. Φ. 52681/15178 (18) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην «Παλαιά Κοκκινιά» του Δήμου Πειραιά και που 
απαλλοτριώθηκε για ανέγερση του 44ου Δημοτικού Σχολείου Πει¬ 
ραιά υπέρ και με δαπάνη του Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την Π. 343/71/22.1.85 
(ΦΕΚ 17/Δ/7.2.85) κοινή απόφαση των Υπουργών Οικονομικών και 
Εθνικής Παιδείας — Θρησκευμάτων για αναγκαστική απαλλοτρίωση 
που κηρύχθηκε για ανέγερση του 44ου Δημοτικού Σχολείου Πειραιά 
υπέρ και με δαπάνη του Ο.Σ.Κ. έκτασης εμβαδού 1.240 μ 2 που 
βρίσκεται στην περιοχή «Π. Κοκκινιά» του Δήμου Πειραιά και μεταξύ 
των δρόμων Βελισσαρίου Σύμης και Βαλέριου κατέθεσε στο Ταμείο 
Παρακαταθηκών και Δανείων υπέρ των δικαιούχων την αποζημίωσή 
που καθορίσθηκε σύμφωνα με την 11/28.4.86 απόφαση του Μονομε¬ 
λούς Πρωτοδικείου Πειραιά και εκδόθηκε το 813404/18.7.86 γραμ¬ 
μάτιο σύστασης παρακαταθήκης για ποσό 6.071.360 δραχ. 

Αθήνα, 23 Ιουλίου 1986 
Ο Διευθυντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

- ♦ - 

Αριθ. Φ52625/15180 (19) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στο Δήμο Πειραιά και που απαλλοτριώθηκε για ανέγερση 
του 5ου Δημοτικού Σχολείου Πειραιά υπέρ και με δαπάνη του 
Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την ΓΙ 6350/2056/18. 
9.84 (ΦΕΚ 523 Δ/4.10.84) κοινή απόφαση των Υπουργών Οικονομι¬ 
κών και Εθνικής Παιδείας — Θρησκευμάτων για αναγκαστική απαλλο¬ 
τρίωση που κηρύχθηκε υπέρ και με δαπάνη του Ο.Σ.Κ. έκτασης εμβα¬ 
δού 3.900 μ 2 για ανέγερση του 5ου Δημ. Σχολείου Πειραιά που 
βρίσκεται στην περιοχή του Δήμου Πειραιά και μεταξύ των δρόμων 
Παλαμηδίου - Ασκληπιού — Κριεζώτου και Χαϊδαρίου κατέθεσε στο 
Ταμείο Παρακαταθηκών και Δανείων υπέρ των δικαιούχων την αποζη¬ 
μίωση που καθορίστηκε σύμφωνα με την 87/23.7.85 απόφαση του 
Μονομελούς Πρωτοδικείου Πειραιά και εκδόθηκε το 812651/11.7.86 
γραμμάτιο σύστασης παρακαταθήκης για ποσό 3.994.290 δρχ. 

Αθήνα, 23 Ιουλίου 1986 
Ο Διευθυντής Συντονιστής 
ΓΙΩΡΓΟΣ ΠΑΣΤΙΛΙΝΑΚΟΣ 

- ♦ - 

Αριθ. Φ. 54518/15179 (20) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην περιοχή του Δήμου Ν. Λιοσίων (Μακαρίου — 
Ελαιών- Μανωλάδος) Ο.Τ. 1102 και που απαλλοτριώθηκε για 
ανέγερση του 18ου Δημ. Σχολείου Ν. Λιοσίων υπέρ και με δαπάνη 
του Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την Π. 6583/2326/17. 
10.83 (ΦΕΚ 582Δ/17.10.83) κοινή απόφαση των Υπουργών Οικο¬ 
νομικών και Εθνικής Παιδείας και θρησκευμάτων για αναγκαστική 
απαλλοτρίωση που κηρύχθηκε υπέρ και με δαπάνη του Ο.Σ.Κ. έκτασης 
εμβαδού 3.995 μ 2 για ανέγερση διδακτηρίου του 18ου Δημοτ. Σχο¬ 
λείου Ν. Λιοσίων που βρίσκεται στην περιοχή του Δήμου Ν. Λιοσίων 
και μεταξύ των δρόμων (Μακαρίου — Ελαιών — Μανωλάδος) Ο.Τ. 
1102 κατέθεσε στο Ταμείο Παρακαταθηκών και Δανείων υπέρ των 
δικαιούχων την αποζημίωση που καθορίσθηκε σύμφωνα με τη 
1661/27.12.84 απόφαση του Μονομελούς Πρωτοδικείου Αθηνών και 
εκδόθηκε το 813405/18.7.86 γραμμάτιο σύστασης παρακαταθήκης 
για ποσό 5.236.680 δρχ. 

Αθήνα, 23 Ιουλίου 1986 
Ο Διευθυντής Συντονιστής 
ΓΙΩΡΓΟΣ ΠΑΣΤΙΛΙΝΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 463 Ε.Π.Α (21) 

Τροποποίηση των όρων και περιορισμών δόμησης της περιοχής Καλλι¬ 
θέας — Αγίας Τριάδας του Δήμου Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
’ Εχοντας υπόψη: 

1. Τις διατάξεις του Ν. 1337/83 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33Α/14.3. 
83), όπως συμπληρώθηκε με το Ν. 1512/85 (ΦΕΚ 4Α) και ειδικότερα 
το άρθρο 8 αυτού. 

2. Τις διατάξεις του Ν. Δ/γματος «περί σχεδίων πόλεων κ.λπ.» της 
17.7.23, όπως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 9 και 85Α αυτού. 

3. Τις διατάξεις του Ν. 1577/85 (ΦΕΚ 210Α/18.12.85) και 
ειδικότερα τα άρθρα 6, 8 και 9 αυτού. 

4. Το από 24.4.85 Π. Δ/γμα «έγκριση της πολεοδομικής μελέτης 
της πυκνοδομημένης περιοχής Καλλιθέας — Αγίας Τριάδας του Δήμου 
ϊωαννίνων» (ΦΕΚ 203Δ/85). 

5. Το από 9.5.86 Π. Δ/γμα «έγκριση τροποποιήσεων, σχεδίων 
πόλεων και καθορισμός όρων και περιορισμών δόμησης από τους 
Νομάρχες» (ΦΕΚ 70Α/15.6.86). 

6. Την με αριθ. 4/3.4.86 πράξη του Νομαρχιακού Συμβουλίου 
Χωροταξίας, Οικισμού και Περιβάλλοντος του Νομού Ιωαννίνων, απο¬ 
φασίζουμε: 

1. Τροποποιούμε τους όρους και περιορισμούς δόμησης που αναφέρο- 
νται στο άρθρο 5 του από 24.4.85 Π. Δ/γματος (ΦΕΚ 203Δ/85) 
ως εξής: 

«Οι όροι και περιορισμοί δόμησης των οικοδομήσιμων χώρων με 
τα στοιχεία (Ο.Τ.) καθορίζονται ως κάτωθι: 

1. Ελάχιστ α όρια εμ βαδού και διαστάσεων των οικοπέδων: Ελάχιστο 
Πρωσ. δέκατέσσερα (14)μ. 

Ελάχιστο εμβαδόν διακόσια πενήντα (250) τετρ. μέτρα. 

Επί πλέον, στο οικοδομήσιμο τμήμα των οικοπέδων, πρέπει να 
μπορεί να εγγράφεται κάτοψη κτιρίου με ελάχιστη επιφάνεια πενήντα 
(50) τετρ. μέτρα και ελάχιστη πλευρά (5) μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφ’ όσον: 

α) Έχουν κατά τη δημοσίευση του από 24.4.85 Π. Δ/γματος 
(ΦΕΚ 203 Δ/85): 

Ελάχιστο πρόσωπο οκτώ (8) μέτρα. 

Ελάχιστο εμβαδόν εκατόν πενήντα (150) τετρ. μέτρα. 

Επί πλέον στο οικοδομήσιμο τμήμα των οικοπέδων, πρέπει να μπορεί 
να εγγράφεται κάτοψη κτιρίου με ελάχιστη επιφάνεια πενήντα (50) 
μέτρα και ελάχιστη πλευρά πέντε (5) μέτρα. 

β) Προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το 
άρθρο 8 του ν. 1337/83 με όποιες διαστάσεις και αν έχουν. 

Επί πλέον στο οικοδομήσιμο τμήμα των οικοπέδων πρέπει να μπορεί 
να εγγράφεται κάτοψη κτιρίου με ελάχιστη επιφάνεια πενήντα (50) 
τετρ. μέτρα και ελάχιστη πλευρά πέντα (5) μέτρα. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τούς. 

4. α) Το μέγιστο επιτρεπόμενο ύψος των κτιρίων ορίζεται σε επτά 
και μισό (7,50) μέτρα. Πάνω από το μέγιστο επιτρεπόμενο ύψος 
επιβάλλεται η κατασκευή στέγης με μέγιστη κλίση πενήντα τοις εκατό 
(50%) και μέγιστο ύψος δύο και εβδομήντα (2,70) μέτρα. 

Η στέγη κατασκευάζεται μετά την ολοκλήρωση του φέροντος οργανι¬ 
σμού του κτιρίου και πριν από τη συνέχιση των υπολοίπων εργασιών. 
Ο χώρος που προκύπτει κάτω από την κατασκευή της στέγης είναι 
χώρος βοηθητικός και μόνο για χρήση του υποκειμένου ορόφου της κα¬ 
τασκευής. 

β) Κατ’ εξαίρεση, στην περίπτωση ανεγέρσεως καταστημάτων στα 
οικόπεδαίπου έχουν πρόσωπο στην οδό Μεγάλου Αλεξάνδρου, το μέγι¬ 
στο ύψος των κτιρίων ορίζεται σε εννέα (9) μέτρα. Πάνω από το 
μέγιστο ύψος επιβάλλεται η κατασκευή στέγης με μέγιστη κλίση πενή¬ 
ντα τοις εκατό (50%) και μέγιστο ύψος δύο και εβδομήντα (2,70) μέ¬ 
τρα. 

Η στέγη κατασκευάζεται μετά την ολοκλήρωση του φέροντος οργανι¬ 
σμού του κτιρίου και πριν από τη συνέχιση των υπολοίπων εργασιών. 
Ο χώρος που προκύπτει κάτω από την κατασκευή της στέγης είναι 
χώρος βοηθητικός και μόνο για χρήση του υποκειμένου ορόφου της κα¬ 
τασκευής. 


γ) Σε περίπτωση χορήγησης άδειας οικογενειακής στέγης δεν επιτρέ¬ 
πεται παρέκκλιση των ως άνω καθοριζομένων υψών στην περιοχή. 

. 5. Συντελεστής δόμησης οκτώ δέκατα (0,8). 

6. Κατ’ εξαίρεση των παραγράφων 3 και 5, ορίζεται συντελεστής 
δόμησης ένα και τέσσερα δέκατα (1,40) και μέγιστο ποσοστό κάλυψης 
εβδομήντα τοις εκατό (70%) για οικόπεδα εμβαδού μικρότερου των 
εκατόν πενήντα (150) τετρ. μέτρων, εφ’ όσον η συνολική επιφάνεια 
των ορόφων δεν υπερβαίνει τα εκατόν είκοσι (120) τετρ. μέτρα. Η 
εξαίρεση αυτή έχει εφαρμογή μόνο σε οικόπεδα που έχουν προκόψει 
από κατάτμησή μέχρι τη 10.3.82». β 

2. Τροποποιούμε τους όρους και περιορισμούς δόμησης που αναφέρο- 
νται στο άρθρο 6 του από 24.4.85 Π. Δ/γματος (ΦΕΚ 203Δ/85) 
ως εξής: 

«Οι όροι και περιορισμοί δόμησης του χώρου Βρεφονηπιακού Σταθ¬ 
μού καθορίζονται ως κάτωθι: 

1. Το μέγιστο ύψος του κτιρίου ορίζεται σε επτά και μισό (7,50) 
μέτρα. Πάνω από το μέγιστο ύψος επιβάλλεται η κατασκευή στέγης 
με μέγιστη κλίση πενήντα τοις εκατό (50%) και μέγιστο ύψος δύο και 
εβδομήντα (2,70) μέτρα. Η στέγη κατασκευάζεται μετά την ολοκλή¬ 
ρωση του φέροντος οργανισμού του κτιρίου και πριν τη συνέχιση των 
υπολοίπων εργασιών. 

2. Μέγιστο ποσοστό κάλυψης εξήντα τοις εκατό (60%). 

3. Το κτίριο που θα ανεγερθεί πρέπει να απέχει από τις ρυμοτομικές 
γραμμές δύο (2) μέτρα τουλάχιστον. 

4. Συντελεστής δόμησης οκτώ δέκατα (0,8)». 

Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Ιωάννινα, 29 Ιουλίου 1986 
’ Ο Νομάρχης κ.α.α. 

Ο Διευθυντής Εσωτερικών 
ΒΑΣ. ΑΝΑΣΤΑΣΙΟΥ 

- ♦ - 

ΑΝΑΚΟΙΝΩΣΕΙΣ 

Αριθ. ΟΙΚ 53716/926 (22) 

Ειδοποίηση της παρακατάθεσης αποζημίωσης ακινήτων που ρυμοτο- 

μήθηκαν από την εφαρμογή του εγκεκριμένου σχεδίου Χαλανδρίου 

— Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων, κωμών κ.λπ». 

2. Τις διατάξεις του Ν.Δ. 797/71 «περί αναγκαστικών απαλ/σεων». 

3. Τις διατάξεις του Ν. 653/77 «περί υποχρεώσεως των παρόδιων 
ιδιοκτητών». 

4. Τις διατάξεις του Ν. 1558/85 άρθρο 23 «σύσταση ΥΠ.ΠΕ.ΧΩ. 
ΔΕ.». 

5. Την αριθ. 53499/650/85 ΦΕΚ 496/Β/14.8.85 απόφαση 
«Μεταβίβαση αρμοδιοτήτων Υπουργού ΠΕ.ΧΩ.ΔΕ στο Γεν. Γραμμα¬ 
τέα κ.λπ.». 

6. Την αριθ. 38625/23.5.86 απόφαση έγκρισης πίστωσης, γνω¬ 
στοποιεί: . 

Στους ιδιοκτήτες ακινήτων στο Ο.Τ. 569 που ρυμοτομούνται από 
την εφαρμογή του ρυμοτομικού σχεδίου Χαλανδρίου — Αττικής σύμ¬ 
φωνα με την αριθ. 175/75 πράξη αιν«λογισμού της Δ/νσης Πολ/μίας 
Ανατ. Αττικής καθώς και σε τυχόν ενυπόθηκους δανειστές επί των 
ακινήτων αυτών, ότι η αποζημίωση που καθορίστηκε με την 
9774/1984 απόφαση του Πολυμελούς Πρωτοδικείου Αθηνών για την 
απαλλοτρίωση των ακινήτων, έχει κατατεθεί στο Ταμείο Παρακαταθη¬ 
κών και Δοινείων υπέρ των παρακάτω ιδιοκτητών: Γ. Αναιρούση, 
Άνναις Αναιρούση, I. Αναιρούση και κληρονόμων Μαρίας Μπαρμπαλιά. 

Συνολικό Ποσό: 3.742.525 (τριών εκατομ. επτακοσίων σαράντα 
δύο χλ. πεντακοσίων είκοσι πέντε δρχ.). 

Σχετικά με την κατάθεση αυτή έχει εκδοθεί το με αριθ. 813610/21. 
7.1985 ισόποσο γραμμάτιο του Ταμείου Παροικαταθηκών και Δα¬ 
νείων. 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Ιουλίου 1986 
Με εντολή Υπουργού 
Η Διευθύντρια κ.α.ά. 

Κ. ΣΤΑΥΡΟΠΟΥΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 11603 (23) 

Ειδοποίηση παρακατάθεσης αποζημίωσης ρυμοτομούμενου ακίνητου 
στη Βέροια. 

Ο ΔΗΜΑΡΧΟΣ ΒΕΡΟΙΑΣ 

Ανακοινώνει την παρακατάθεση ποσού αποζημίωσης, ρυμοτομούμε- 
νης ιδιοκτησίας που βρίσκεται στη Βέροια, με το 20420/23.7.86 
γραμμάτιο σύστασης παρακαταθήκης του Γραφείου Παρακαταθηκών 
Βέροιας Δήμος Βέροιας κατέθεσε στο Ταμείο Παρακαταθηκών και 
Δανείων δραχμές διακόσιες δεκαεπτά χιλιάδες για την κατωτέρω αι¬ 
τία: 

Υπέρ του εικαζομένου δικαιούχου Γεωργίου Μπουσμαλή για αποζη¬ 
μίωση λόγω ρυμοτομίας ιδιοκτησίας του εμβαδού 21,70 μ^ σύμφωνα 
με την αριθ. 10/1971 πράξη τακτοποίησης και αναλογισμού πόλης 
Βέροιας του Τ.Π. & Π.Ε. Ν. Ημαθίας και την αριθ. 1035/84 απόφαση 
του Μονομελούς Πρωτοδικείου Βέροιας. 

Βέροια, 23 Ιουλίου 1986 
Ο Δήμαρχος 
ΑΝΔΡΕΑΣ ΒΛΑΖΑΚΗΣ 

-♦- 

Αριθ. Φ 54268/15175 (24) 

Ειδοποίηση για παρακατάθεση αποζημίωσης λόγω ρυμοτομίας, έκτα¬ 
σης που βρίσκεται στο Δήμο Μεταμόρφωσης και που απαλλοτριώ¬ 
θηκε υπέρ και με δαπάνη του Ο.Σ.Κ. για ανέγερση Σχολείου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με τη 12/1985 πράξη 
αναλογισμού της Πολεοδομίας Ανατολικής Αττικής που εγκρίθηκε με 
την 1954/9.5.85 απόφαση του Νομάρχη Ανατολικής Αττικής, είναι 
υπόχρεος να αποζημιώσει λόγω ρυμοτομίας έκταση εμβαδού 364,20 


στην περιοχή του Δήμου Μεταμόρφωσης και στα Ο.Τ. 32 και 33 και 
κατέθεσε στο Ταμείο Παρακαταθηκών και Δανείων υπέρ των δικαιού¬ 
χων την αποζημίωση που καθορίστηκε με την 237/1986 απόφαση 
του Μονομελούς Πρωτοδικείου Αθηνών και εκδόθηκε το 813406/18. 
7.86 γραμμάτιο σύστασης παρακαταθήκης για ποσό 2.731.500. 

Αθήνα, 23 Ιουλίου 1986 
Ο Διευθυντής - Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

- ♦- 

Αριθ. Φ 52530/15176 (25) 

Ειδοποίηση για παρακατάθεση αποζημίωσης λόγω ρυμοτομίας, έκτα¬ 
σης που βρίσκεται στο Δήμο Νίκαιας και που απαλλοτριώθηκε υπέρ 
και με δαπάνη του Ο.Σ.Κ. για ανέγερση του 25ου Δημ. Σχολείου 
Νίκαιας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με τη 17/1985 πράξή 
αναλογισμού της Πολεοδομίας Πειραιά που εγκρίθηκε με την 
422243/Π443/84/7.10.85 απόφαση του Νομάρχη Πειραιά, είναι 
υπόχρεος να αποζημιώσει λόγω ρυμοτομίας έκταση εμβαδού 85,30 
μ 2 στην περιοχή του Δήμου Νίκαιας, και στους δρόμους Κρυστάλλη, 
17ης οδού, Γενναδίου και 16ης οδού, δίπλα στο χώρο του 25ου 
Δημοτικού Σχολείου Νίκαιας και κατέθεσε στο Ταμείο Παρακαταθη¬ 
κών και Δανείων υπέρ των δικαιούχων την αποζημίωση που καθορί¬ 
στηκε με την 36/1986 απόφαση του Μονομελούς Πρωτοδικείου Πει¬ 
ραιά και εκδόθηκε το 812653/11.7.86 γραμμάτιο σύστασης παρακα¬ 
ταθήκης για ποσό 1.279.500. 

Αθήνα, 23 Ιουλίου 1986 
Ο Διευθυντής - Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




